ગોસ્વામી તુલસીદાસને પૂછવામાં આવ્યું કે આપ માના નિર્ગુણતત્ત્વને માનો છો કે સગુણતત્ત્વને ? દેવીને કયા રૂપમાં જુવો છો ? તો તુલસીએ કહ્યું, ‘આ વિવાદ છોડો, હું સંવાદનો માણસ છું.’ તે છતાં જવાબનો હઠાગ્રહ’ રખાયો ત્યારે તુલસીએ કહ્યું કે हिय निर्गुन नर नयन सगुन મારી આંખને સગુણ મળે અને મારા હૈયામાં નિર્ગુણ પ્રાપ્ત થાય. મારા હૃદયમાં આખું વિશ્ર્વ સમાઈ જાય એવી ઝંખના સેવું. કવિશ્રી ઉમાશંકર જોશીની વૈશ્ર્વિક સંવેદના હું માનવી મટી, બનું વિશ્ર્વમાનવી. એક ગુજરાતી કવિની આંતરરાષ્ટ્રીય ચેતનાને સલામ. ગાંધીને પણ આપણે ભારતીય સીમાડામાં બદ્ધમન કરવા જોઈએ. सियाराम मय सब जग जानी. સંકુચિત માનસ કદી રામચરિત માનસને સમજી ન શકે. રામાયણ એટલે વાનરોની ચાંચલ્ય વૃત્તિમાંથી અને આસુરી પ્રવૃત્તિમાંથી માનવ બનવાની ફોર્મ્યુલા. માની નિશાળમાંથી જ સાચું શિક્ષણ મળે છે. પહેલો અને છેલ્લો ઉચ્ચારાયેલો શબ્દ પણ ‘મા’ છે.